CELEBRATION ADDRESSES 73 



COLUMBIA UNIVERSITY, NEW YORK 



CURATORES UNIVERSITATIS COLUMBIAE IN URBE Novo EBORACO PRAESIDI 

 CONCILIO SODALIBUS SociETATis REGANS S. P. D. Perquam nobis acceptum 

 exoptatumque accidit quod nos eorum sollemnium testes participesque esse 

 voluistis quibus diem natalem Societatis vestrae per annos iam ducentos quin- 

 quaginta in scientia naturali promovenda florentis propediem celebraturi essetis. 

 Neque enim fieri poterat quin series ilia mirabilis rerum inventarum per 

 quas toti generi humane non solum via et ratio naturam complectendi sed 

 etiam vitae condicio cotidianae tantum in melius mutata esset, nos quoque 

 penitus commoveret. Nam si primam memoriam ordinis vestri repetere libet 

 et recordari quam longe aliter de specie et ratione naturae illo atque hoc 

 tempore vulgo senserint, difficile est eis satis digne gratias agere qui ingeniis 

 studiisque effecerunt ut hodie et qualia sint foedera naturae tanto subtilius 

 intellegamus et qualis necessitudo inter hominem ipsum et universam naturam 

 intercedat tanto liberius iudicemus. Longum est nee vero hoc loco necesse 

 eminent enim omnibusque qui sapiunt in ore sunt eos recensere paene innu- 

 merabiles qui vestrae Societatis sodales se in caecas veri latebras insinuave- 

 runt atque inde victores quid fieri posset, quid nequiret rettulerunt. Duo 

 autem, Carolus Lyell et Carolus Darwin, summo ingenio praestantes, nullius, 

 ut vobis moris est, addicti iurare in verba magistri, rerum cognoscere causas 

 tarn feliciter potuerunt ut si quis reperta eorum praetermittere velit, nullo iam 

 modo neque de hoc orbe terrae neque de vi et natura animantium neque de 

 ipsa omnium hominum consortione quicquam recte cogitare queat. Hi et tot 

 alii ex ordine vestro illustrissimo vitam humanam per inventas artes excolue- 

 runt omnesque sui memores iure fecerunt merendo. Namque eos, ut ait 

 Lucretius divinus ille poeta, 



usus et impigrae simul experientia mentis 

 paulatim docuit pedetemptim progredientis : 

 sic unum quicquid paulatim protrahit aetas 

 in medium ratioque in luminis erigit oras. 



Itaque libenter vobis morigerantes, NICOLAUM MURRAY BUTLER, Universitatis 

 nostrae praesidem, virum et multiplici ingenio praeditum et, ut verbis Evelyn 

 vestri utamur, omnia explorare meliora retinere solitum, ad vos legavimus per 

 quern velut praesentes et vobis partam gloriam gratularemur et ut peractis 

 paria essent futura saecula exoptaremus. Valete. 



Dabamus Novi Eboraci, Idibus luniis anno Salutis MDCCCCXII. 



GEORGE L. TIVES, Curatonim Magister. 

 JOHN B. PINE, A Secretis. 



